**Уведомление**

**за провеждана обществена консултация относно оценката на системата за вписване/отписване на флотовете**

Министерство на земеделието, храните и горите информира всички заинтересовани лица в сектор Рибарство, че в периода 4 юни - 3 септември 2018 г. Европейската комисия (ЕК) провежда обществена консултация относно оценката на системата за вписване/отписване на флотовете чрез попълване на онлайн въпросник\*, достъпен на следния интернет адрес:

<https://ec.europa.eu/eusurvey/runner/entry-exitSchemeEUfleet18>

Целта на консултацията е да се съберат мнения на заинтересованите страни относно системата за вписване/отписване, посочена в член 2, параграф 5 от Регламент (ЕС) № 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (Регламента за общата политика в областта на рибарството). Информацията ще послужи, да се оцени по какъв начин системата е допринесла за запазване на риболовния капацитет в рамките на таваните, определени в приложение II от същия регламент, и да се установи дали са налице възможности за подобряването ѝ.

Консултацията е съсредоточена върху постиженията и слабостите на системата за вписване/отписване, като те ще се оценяват спрямо набор от стандартни критерии за оценка. Тя включва и възможност за предложения как да се подобри сегашното положение.

Целева група са всички граждани и по-широката общност на заинтересованите страни. Търси се най-вече мнението на тези, които са пряко засегнати, като администрациите на държавите членки, занимаващи се с регистъра на флотовете, собствениците на риболовни кораби и рибарите, заинтересованите страни от ЕС в областта на мореплаването и морското дело: морски клъстери и консултантски фирми, природозащитни неправителствени организации и др.

Повече информация за провежданата консултация може да бъде намерена на следния интернет адрес:

<https://ec.europa.eu/info/consultations/public-consultation-evaluation-entry-exit-fleet-scheme_bg>

\* Въпросникът може да бъде попълван на всички официални езици на Европейския съюз.